10 Le fa dithoto di se na mosola ope o o nnelang ruri, khumo e sa ntse e ka gogela batho thata. Mo patlisisong ya bosheng e e dirilweng kwa United States, diperesente di le 75 tsa baithuti botlhe ba ba mo ngwageng wa ntlha kwa yunibesithi ba ne ba re mokgele wa bone o mogolo mo botshelong ke go “huma thata.” Mme le fa ba ne ba ka fitlhelela mokgele oo wa bone, a ba ne ba tla itumela tota? Ga go nne jalo ka metlha. Babatlisisi ba lemogile gore fa botshelo jwa motho bo remeletse mo go batleng dikhumo, go ka nna thata gore a itumele a bo a kgotsofale. Solomone o ile a lemoga seo bogologolo. O ne a re: “Ke ne ka ikokoanyetsa selefera le gouta, le thoto e e leng ya dikgosi fela . . . Mme bona! sengwe le sengwe e ne e le lefela le go kgaratlhela phefo.” * (Mor. 2:8, 11) Mo boemong jwa go dira jalo, fa re dirisa matshelo a rona go direla Jehofa ka pelo yotlhe mme ene a bo a re segofatsa ka ntlha ya go dira jalo, re tla bona dikhumo tsa mmatota.—Bala Diane 10:22.